《恭南道中有感》
宋代·晁公溯

西风夜惊林，木叶下寒浦。
大江未收潦，黄流尚奔注。
起看曙光开，忽已暗烟雾。
霭霭空谷云，冥冥秋江雨。
昏霾天际山，暝入云间树。
跳波乱沸白，行旅皆断渡。
况复悲远行，扶疾在道路。
严程不可缓，端为斗米误。
有田傥可归，破甑谁复顾。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。